|  |  |  |  |
| --- | --- | --- | --- |
|  | |  | | --- | | Slika na kojoj se prikazuje igra na ploči, šah, Igre  Opis je automatski generiran | |  |
|  |  |  |
|  |  |  |
|  |  |  |
| **REPUBLIKA HRVATSKA** | | |
| **ZAGREBAČKA ŽUPANIJA** | | |
| **GRAD VELIKA GORICA** | | |
|  | **OSNOVNA ŠKOLA EUGENA KUMIČIĆA** |  |

*Klasa:400-01/25-01/04*

*Ur. Broj: 238-31-21/01-25-1*

**OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA OSNOVNE ŠKOLE EUGENA KUMIČIĆA ZA RAZDOBLJE OD 01.01.-30.06.2025.**

Odredbama Zakona o proračunu (NN 141/2021) i Pravilnika o polugodišnjem i godišnjem izvještaju o izvršenju proračuna i financijskog plana (NN 85/23), utvrđena je obveza izrade polugodišnjih i godišnjih izvještaja te dostave Upravljačkom tijelu.

Polugodišnji izvještaj o izvršenju proračuna sastavlja se za razdoblje od 1. siječnja do 30. lipnja proračunske godine. Škola izrađuje polugodišnji izvještaj o izvršenju proračuna i dostavlja ga Školskom odboru na usvajanje do 31. srpnja tekuće godine, te zatim Upravnom odjelu za predškolski odgoj, školstvo i društvene djelatnosti najkasnije do 20. kolovoza tekuće godine.

Izvještaj o izvršenju financijskog plana pokazuje izvršenje ili ostvarenje financijskog plana, odnosno pokazuje jesu li sredstva utrošena u skladu s financijskim planom. Shodno tome, temelj za izradu izvještaja o izvršenju financijskog plana jest financijski plan izrađen u skladu sa zakonskim i pod zakonskim aktima.

Polugodišnji izvještaj o izvršenju financijskog plana sadrži:

1.Opći dio izvještaja:

* Sažetak Računa prihoda i rashoda i računa financiranja
* Izvršenje prihoda, rashoda i rezultata prema ekonomskoj klasifikaciji
* Izvršenje prihoda, rashoda i rezultata prema izvorima financiranja
* Izvršenje rashoda prema funkcijskoj klasifikaciji

2.Posebni dio

* Izvršenje rashoda i izdataka po programskoj klasifikaciji te izvorima financiranja
* Izvršenje po organizacijskoj klasifikaciji
* Izvještaj o korištenju sredstava EU
* Izvještaj o stanju dospjelih obveza

3.Obrazloženje izvršenja financijskog plana

1. **OPĆI DIO**

U tablici broj 1. dan je skraćeni prikaz ostvarenja prihoda/primitaka i rashoda/izdataka Proračuna Osnovne škole Eugena Kumičića za prvu polovicu 2025. godine u odnosu na tekući plan i izvršenje za isto izvještajno razdoblje prethodne godine.

Tablica 1.



U razdoblju od 01.01.2025. do 30.06.2025. ostvareni su ukupni prihodi i primici u iznosu od 1.837.398,54 eura ili 52,68% godišnjeg plana, a ukupni rashodi i izdaci ostvareni su u iznosu od 1.773.807,47 eura ili 44,61 % od godišnjeg plana.

Na dan 30.06.2025. utvrđen je ukupan višak prihoda u iznosu 63.591,07 eura.

U tablici broj 2. dan je pregled ostvarenih prihoda i primitaka te rashoda i izdataka Proračuna Osnovne škole Eugena Kumičića prema ekonomskoj klasifikaciji za razdoblje od 01.01. do 30.06.2025. u odnosu na godišnji plan i izvršenje za izvještajno razdoblje prethodne godine.

Tablica 2.



**Prihodi poslovanja**

Prihode poslovanja čine :

• pomoći iz inozemstva i od subjekata unutar općeg proračuna,

• prihodi od upravnih i administrativnih pristojbi, pristojbi po posebnim propisima i naknada,

• prihodi od prodaje proizvoda i robe te pruženih usluga i prihodi od donacija,

• prihodi iz nadležnog proračuna i od HZZO-a temeljem ugovornih obveza

**63 Prihodi pomoći iz inozemstva i od subjekata unutar općeg proračuna** realizirani su u iznosu 1.426.272,91 €.

Prihodi se odnosne na novčana sredstva kojima Ministarstvo znanosti i obrazovanja financira plaće djelatnika, mentorstva, udžbenike, lektiru, prehranu učenika i menstrualne higijenske potrepštine.

Unutar tih prihoda nalaze se i prihodi od pomoći temeljem prijenosa EU sredstava iz kojih se financira školska shema voća, povrća, mlijeka i mliječnih proizvoda.

**65 Prihodi od upravnih i administrativnih pristojbi, pristojbi po posebnim propisima i naknada** realizirani su u iznosu 26.160,52 €.

Prihode čine uplate roditelja za produženi boravak.

**66 Prihodi od prodaje proizvoda i robe te pruženih usluga i prihodi od donacija** realizirani su u iznosu 12.914,46 €.

Prihode čine uplate korisnika za korištenje sportske dvorane, uplate za otkup starog papira te tekuće donacije fizičkih ili pravnih osoba, a koriste se najčešće za kupnju opreme, isplatu dnevnica profesorima (npr. škola u prirodi, izleti, terenske nastave).

**67 Prihodi iz nadležnog proračuna i od HZZO-a temeljem ugovornih obveza** realizirani su u iznosu 372.050,65 €.

Prihodi se odnose na prihode Grada Velike Gorice. Koriste se za isplatu plaća (Boravak i EU pomoćnici), materijalna prava radnika (jubilarne nagrade, regres za korištenje godišnjeg odmora, solidarne pomoći za duže bolovanje radnika, božićnica, dar za djecu i sl.), nabavu radnih bilježnica i likovnih mapa, plaćanje režijskih troškova, komunalnih usluga, prijevoza učenika, uredskog materijala i dokumentacije i slično.

**Rashodi poslovanja**

Rashode poslovanja čine:

* + rashodi za zaposlene
  + materijalni rashodi
  + financijski rashodi

**31 Rashodi za zaposlene** realizirani su u iznosu od 1.465.357,59 €.

Rashodi za zaposlene obuhvaćaju plaće, doprinose na plaće i ostale rashode (materijalna prava i naknade).

Plaće su ostvarene u ukupnom iznosu od 1.217.196,34 €, doprinosi na plaće u iznosu od 199.191,71 € i ostali rashodi za zaposlene u iznosu od 48.969,54 €.

**32 Materijalni rashodi** izvršeni su u iznosu od 296.321,05 €, a odnose se na rashode za redovno poslovanje i rashode za izvršavanje programskih aktivnosti Osnovne škole Eugena Kumičića.

Materijalne rashode čine:

* naknade troškova zaposlenima
* rashodi za materijal i energiju
* rashodi za usluge
* ostali nespomenuti rashodi poslovanja

Naknade troškova zaposlenima ostvarene su u iznosu od 37.887,13 €. Od toga je za naknade za prijevoz utrošeno 28.588,40 €, za službena putovanja 7.307,37 €, za stručno usavršavanje djelatnika 1.909,86 € dok su ostale naknade troškova zaposlenima iznosile 81,50 €.

Rashodi za materijal i energiju izvršeni su u iznosu od 187.013,61 €. Najveći dio odnosi se na rashode za materijal i sirovine u iznosu od 124.244,37 €, zatim za energiju u iznosu 30.564,70 €, uredski materijal i ostale materijalne rashode u iznosu 24.404,46 €, sitni inventar i auto gume 2.182,50 €, materijal i dijelove za tekuće i investicijsko održavanje u iznosu 5.521,16 € te službena, radna i zaštitna odjeća i obuća u iznosu od 96,42 €.

Rashodi za usluge izvršeni su u iznosu 63.349,25 €, a odnose se na usluge telefona, pošte i prijevoza 32.310,45 € (najveći dio za usluge prijevoza učenika - Autoturist), za komunalne usluge 4.249,71 €, za usluge tekućeg i investicijskog održavanja 6.189,83 €, intelektualne i osobne usluge 9.646,49 €, ostale usluge 1.352,12 €, zakupnine i najamnine 2.051,35 €, računalne usluge 1.428,99 te zdravstvene i veterinarske usluge 6.120,31 €.

Ostali nespomenuti rashodi poslovanja izvršeni su u iznosu od 8.071,06 €, a odnose se na premije osiguranja 1.284,59 €, zatim na ostale nespomenute rashode 859,52 €, reprezentaciju 3.448,95 €, pristojbe i naknade 2.328,00 € te članarine i norme 150,00 €.

**34 Financijski rashodi** izvršeni su u iznosu od 80,76 €.

Ostale financijske rashode čine zatezne kamate dobavljača zbog neplaćanja računa u dospijeću..

**Rashodi za nabavu nefinancijske imovine**

Rashode za nabavu nefinancijske imovine čine:

* rashodi za nabavu proizvedene dugotrajne imovine
* rashodi za dodatna ulaganja na nefinancijskoj imovini

**42 Rashodi za nabavu proizvedene dugotrajne imovine**

Za rashode za nabavu proizvedene dugotrajne imovine utrošeno je 12.048,07 €.

Rashodi za knjige, umjetnička djela i ostale izložbene vrijednosti izvršeni su u iznosu od 865,26 €. Sredstva se odnose na knjige za potrebe školske knjižnice.

Rashodi za postrojenja i opremu izvršeni su u iznosu od 11.182,81 eura.

U tablici broj 3. dan je pregled ostvarenih prihoda i primitaka te rashoda i izdataka Proračuna Osnovne škole Eugena Kumičića prema izvorima financiranja za razdoblje od 01.01. do 30.06.2025. u odnosu na godišnji plan i izvršenje za izvještajno razdoblje prethodne godine.

Tablica 3.



Rashodi se razlikuju prema izvorima financiranja:

1.1. Opći prihodi i primitci – prihodi dobiveni iz proračuna Grada Velike Gorice za financiranje plaća i ostalih materijalnih troškova

3.2. Vlastiti prihodi – prihodi ostvareni od vlastite djelatnosti (najam dvorane, stari papir)

4.2. Prihodi za posebne namjene – prihodi od uplata roditelja za usluge produženog boravka.

5.2. Pomoći – prihodi dobiveni od MZO, Zagrebačke županije za financiranje prehrane učenika, školske sheme, nabavu udžbenika, lektire itd.

6.2. Donacije – prihodi od fizičkih ili pravnih osoba koji se koriste za kupnju opreme, isplatu dnevnica profesorima

9.2. Pomoći od Državne riznice – prihodi od MZO za isplatu plaća i ostalih materijalnih troškova zaposlenima.

1. **POSEBNI DIO**

Program Javne potrebe u školstvu kojim se financira djelatnost Osnovne škole Eugena Kumičića, a provodi se kroz aktivnost – Djelatnost škola - do zakonskog standarda i aktivnost – Djelatnost škola - iznad zakonskog standarda, izvršen je u nešto većem opsegu zbog povećanih troškova izvođenja programa tokom godine, ali dinamikom predviđenom Programom javnih potreba u školstvu Grada Velike Gorice za 2025. godinu. Iz decentraliziranih sredstava, osigurana su sredstva za energente i prijevoz učenika, a iz sredstava Grada Velika Gorica te ostalih namjenskih prihoda osigurana su sredstva za druge materijalne troškove, materijal, dijelove i usluge tekućeg i investicijskog održavanja, nabavu nove i zamjenu dotrajale opreme, nabavu namirnica i menstrualnih potrepština, udžbenika, radnih bilježnica, lektira. Osigurana su i sredstva za plaću i druga materijalna prava te troškove službenih putovanja i osposobljavanja i usavršavanja djelatnika.

Program Šire javne potrebe u školstvu koji se provodi kroz tekući projekt – Svako dijete ima pravo na obrazovanje VIII izvršen je opsegom i dinamikom predviđenim Sporazumom o partnerstvu iz sredstava Europskog socijalnog fonda za osiguravanje pomoćnika u nastavi učenicima s teškoćama.

Dio projekta financiran je od strane Grada Velika Gorica.

Pod Aktivnost A700002 Djelatnost škola – iznad zakonskog standarda provodi se projekt Školska shema – voće i povrće i mlijeko i mliječni proizvodi. Školska shema je program EU sa ciljem promocija zdravih prehrambenih navika kod djece, prvenstveno kroz povećanje unosa voća, povrća, mlijeka i mliječnih proizvoda kroz cijelu školsku godinu.

Program koji se provodi kroz aktivnost – Redovna djelatnost osnovnih škola – Državna riznica izvršen je opsegom i dinamikom predviđenim Programom javnih potreba u školstvu Grada Velike Gorice za 2025. godinu za isplatu plaća i ostalih materijalnih prava zaposlenih u osnovnim školama za djelatnike škole.

U privitku obrazloženja nalaze se tablice iz aplikacije LC-a vezane za Polugodišnji Izvještaj o izvršenju financijskog plana za 2025. godinu.

Ovaj Polugodišnji izvještaj o izvršenju proračuna za razdoblje od 01.01.-30.06.2025. godine stupa na snagu prvi dan nakon usvajanja na Sjednici Školskog odbora Osnovne škole Eugena Kumičića.

U Velikoj Gorici, 21.07.2025.

Ravnateljica

Snježana Ruklić, prof.